முதலாவதாக, இந்து மதம் ஒரு மதமே இல்லை. அதை இந்துத்துவம் என்று சொல்வது தான் சரியானது. ஆனால் “இந்து மதம்” என்று பொதுவில் வழங்கி வருவதால் அந்த சொற்றொடரை இங்கு உபயோகிக்கிறேன். இந்து மதம் இந்தியாவின் பல சம்பிரதாயங்கள், கலாச்சாரங்களின் கலந்திணைப்பு. அது காலந்தோரும், குரு-சீடர் என்னும் பாரம்பரியத்தில், தலைமுறை தலைமுறையாக வழங்கி வரும் “நிலையான, நேர்மையான வாழ்க்கை வழிமுறை”. இந்தியாவில் கணக்கில்லாத ஞானிகளும், சான்றோர்களும், புனித மறைநூல்களும், தமிழ் மொழி உள்பட எல்லா மொழிகளிலும், கடந்த காலத்திலும் இருந்தன, இன்றும் உள்ளன, இனிமேலும் இருந்து வரும். இந்துத்துவத்தின் சக்தியினால் மகாத்மா காந்தியடிகளுக்கு, அகிம்சை முறையில், தமது தன்னலமற்ற தியாகத்தினால் ஆங்கில பேரரசை நாட்டை விட்டே துரத்தும் திறமையும், மன திடமும் வந்தது. அவர் நாட்டின் மக்களை ஒன்று படுத்தி, “முதலில் நாம் இந்தியர், பிறகு மற்றவை எல்லாம்” என்று உணர்த்த அரும் பாடுபட்டார். மதத்தைத் தவறாகப் புரிந்துக் கொண்டதால் விளைந்த அறியாமையையும், இன்னல்களையும் நீக்க சிரமப்பட்டு உழைத்தார். உலகத்துக்கே நற்குணங்களுக்கு உதாரணமாக விளங்கினார்.